ຕອນບ່າຍວັນທີ 18 ກໍລະກົດ, ຢູ່ຮ່າໂນ້ຍ, ທ່ານຮອງປະທານກຳມາທິການຍຸຕິທຳ ສະພາແຫ່ງຊາດ, ປະທານກຸ່ມສະມາຊິກລັດຖະສະພາມິດຕະພາບຫວຽດນາມ - Azerbaijan ຫງວຽນແມ້ງເກື່ອງ ໄດ້ໃຫ້ການຕ້ອນຮັບທ່ານເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສາທາລະນະລັດ Azerbaijan Anar Imanov ເນື່ອງໃນໂອກາດທ່ານ ໃກ້ຈະສິ້ນສຸດອາຍຸການປະຕິບັດງານຢູ່ ຫວຽດນາມ.
ກ່າວຄຳເຫັນທີ່ການພົບປະ, ປະທານກຸ່ມສະມາຊິກລັດຖະສະພາມິດຕະພາບ ຫວຽດນາມ - Azerbaijan ຫງວຽນແມ້ງເກື່ອງ ໄດ້ສະແດງຄວາມຊົມເຊີຍທ່ານເອກອັກຄະລັດຖະທູດ Azerbaijan Anar Imanov ທີ່ໄດ້ປະຕິບັດສຳເລັດໜ້າທີ່ດີເລີດໃນໄລຍະເຮັດວຽກຢູ່ຫວຽດນາມ; ທ່ານຕີລາຄາສູງບັນດາການປະກອບສ່ວນອັນຕັ້ງໜ້າຂອງທ່ານເອກອັກຄະລັດຖະທູດ ໃນການພົວພັນມິດຕະພາບຫວຽດນາມ - Azerbaijan.
ໂດຍໄດ້ຮູ້ວ່າ, Azerbaijan ໄດ້ຕັ້ງສະຖານທູດປະຈຳຫວຽດນາມ ຢ່າງເປັນທາງການໃນປີ 2013, ແຕ່ສາຍພົວພັນມິດຕະພາບລະຫວ່າງສອງປະເທດມີມາແຕ່ດົນນານ ແລະ ໄດ້ຮັບການເພີ່ມພູນຄູນສ້າງຈາກການນຳລຸ້ນຕ່າງໆຂອງຫວຽດນາມ ແລະ Azerbaijan
ທ່ານເອກອັກຄະລັດຖະທູດ Azerbaijan Anar Imanov ໄດ້ສະແດງຄວາມຂອບອົກຂອບໃຈຕໍ່ການຕ້ອນຮັບຢ່າງອົບອຸ່ນຂອງທ່ານ ຫງວຽນແມັ້ງເກື່ອງ. ໃນໄລຍະປະຕິບັດງານຫວຽດນາມ, ທ່ານເອກອັກຄະລັດຖະທູດ ໄດ້ຮັບຄວາມຮັກແພງສະໜິດສະໜົມ, ພ້ອມທັງໄດ້ຮັບການໜູນຊ່ວຍອັນລ້ຳຄ່າຈາກການນຳຫວຽດນາມ.
ປີ 2022 ແມ່ນປີທີ່ເປັນຂີດໝາຍປະຫວັດສາດທີ່ສຳຄັນທີ່ສຸດ ເມື່ອຫວຽດນາມ - Azerbaijan ສະເຫຼີມສະຫຼອງ 30 ປີແຫ່ງວັນສ້າງຕັ້ງການພົວພັນທາງການທູດ (23/9/1992 – 23/9/2022). 2 ຝ່າຍປາດຖະໜາວ່າ ກຸ່ມສະມາຊິກລັດຖະສະພາມິດຕະພາບຫວຽດນາມ - Azerbaijan ຈະມີການພົບປະແລກປ່ຽນຢ່າງແທດຈິງກ່ວາອີກກັບລັດຖະສະພາ ແລະ ບັນດາສະມາຊິກລັດຖະສະພາ Azerbaijan.
ບຸນຄົງ